Fakta om japansk pileurt

Japansk pileurt stammer fra det fjerne østen og har sin naturlige udbredelse i Japan, Kina, Korea og Taiwan. Den blev indført som prydplante til haver og parker for mere end 100 år siden.

Japansk pileurt er meget svær at bekæmpe på grund af dens omfattende rodnet og kraftige vækst. Selv efter bekæmpelse kan den nemt spire igen, hvilket gør kontrol tidskrævende og dyr.

Japansk pileurt kan blive 1-3 meter høj. Stænglerne er tykke, hule og bambusagtige, med mange grene foroven, som ofte er rødlige. Bladene er 5-12 cm lange og bredt ovale.

Kilde: Miljøstyrelsen